**Javna** **agencija za knjigo Republike Slovenije (v nadaljevanju: JAK)** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12–ZUJF in 63/13), Zakona o uresničevanju javnega interesa za kulturo (Uradni list RS, št. 77/07–UPB1, 56/08, 4/10, 20/11, 111/13 in 68/16), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 73/16) **objavlja**

**Javni ciljni razpis za izbor in financiranje kulturnih projektov »Rastem s knjigo OŠ in SŠ 2018«**

(v nadaljevanju: JR1–RSK OŠ in SŠ–2018)

1. **Naziv in sedež naročnika**

Javna agencija za knjigo Republike Slovenije, Metelkova 2b, Ljubljana.

1. **Predmet in področje javnega razpisa**

Predmet javnega razpisa JR1–RSK OŠ in SŠ–2018 je izbor in financiranje kvalitetnih izvirnih slovenskih leposlovnih knjižnih del ter humanističnih in poljudnoznanstvenih knjig za mladino, razvoj bralne kulture med mladimi in podpora slovenskim avtorjem s področja leposlovja ter humanistike in poljudnoznanstvenih del za mladino. Izključena je prijava učnih in izobraževalnih gradiv, znanstvenih študij in monografij, priročnikov, zbornikov, katalogov razstav ipd.

Javna agencija za knjigo Republike Slovenije (v nadaljevanju: JAK) bo izbrala dva (2) kulturna projekta (dve (2) knjižni deli), in sicer:

**a) Rastem s knjigo za osnovnošolce (RSK OŠ) – izbor enega (1) kulturnega projekta (knjižnega dela) za sedmošolce;**

**b) Rastem s knjigo za srednješolce (RSK SŠ) – izbor enega (1) kulturnega projekta (knjižnega dela) za dijake prvih letnikov srednjih šol.**

1. **Cilji javnega razpisa**

JAK bo podpirala kulturne projekte v okviru razpisa JR1–RSK OŠ in SŠ–2018 v skladu z naslednjimi cilji:

* promocija vrhunskih slovenskih ustvarjalcev na področju leposlovja ter humanistike in poljudnoznanstvenih del za mladino,
* spodbujanje šolarjev za branje in obiskovanje splošnih knjižnic,
* motiviranje založnikov k večjemu vključevanju sodobnih slovenskih avtorjev v založniške programe za mladino,
* povečanje deleža izdanega izvirnega slovenskega leposlovja za mladino ter humanistike in poljudnoznanstvenih del za mladino,
* vključevanje prednostnih tem:

- obeležitev 100. obletnice smrti Ivana Cankarja (Cankarjevo leto), in sicer popularizacija literarne ustvarjalnosti vrhunskega slovenskega avtorja, popularizacij branja del slovenskih avtorjev,

- obeležitev 100. obletnice konca prve svetovne vojne,

- obeležitev Evropskega leta kulturne dediščine.

1. **Okvirni obseg sredstev javnega razpisa JR1–RSK OŠ in SŠ–2018, obdobje in način za porabo dodeljenih sredstev ter sprememba ali prekinitev sofinanciranja**

JAK bo izbranima prijaviteljema za financiranje kulturnih projektov namenila skupaj predvidoma **75.000,00 EUR**. Višina dodeljenih sredstev bo določena na podlagi zahtevnosti, obsega in višine naklade izbranega dela za posamezno področje javnega razpisa JR1–RSK OŠ in SŠ–2018. Najvišja predvidena naklada za posamično področje znaša 22.000 izvodov.

Sredstva financiranja bodo odobrena za upravičene stroške, povezane z izvedbo projekta v letu 2018. Tveganje glede izvajanja projekta pred datumom izdaje končne odločbe o financiranju nosi prijavitelj.

Sredstva, dodeljena v okviru tega razpisa, morajo biti porabljena v letu 2018 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o financiranju.

JAK bo v prvi fazi izvedbe javnega razpisa JR1–RSK OŠ in SŠ–2018 preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe o izboru in financiranju za leto 2018 ter o višini dodeljenih sredstev za kulturna projekta, sprejeta v financiranje. JAK bo z izbranima prijaviteljema na razpisu JR1–RSK OŠ in SŠ–2018 za leto 2018 sklenila pogodbe o financiranju v okviru proračunskih možnosti.

Če JAK na podlagi rednega ali izrednega nadzora financiranega kulturnega projekta ugotovi, da izbrani kulturni projekt v celoti ali delno ni bil izveden, da je bila izvedba kulturnega projekta neskladna s prijavno vlogo ali pogodbo, pomanjkljiva ali na neustrezni ravni, da se dejanski stroški kulturnega projekta razlikujejo od navedenih v prijavni dokumentaciji oziroma sklenjeni pogodbi o financiranju kulturnega projekta, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine financiranje na javnem razpisu JR1–RSK OŠ in SŠ–2018 izbranega kulturnega projekta.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o financiranju kulturnih projektov oziroma spremeni ali prekine že sklenjene pogodbe o financiranju kulturnih projektov.

1. **Upravičeni stroški**

Upravičeni stroški kulturnega projekta so stroški, nastali pri aktivnostih, ki so neposredno povezane s projektom, sprejetim v sofinanciranje, so v skladu s predmetom in namenom razpisa, opredeljeni v prijavi prijavitelja, skladni z načeli dobrega finančnega poslovanja, zlasti glede cenovne primernosti in stroškovne učinkovitosti, dejansko nastali, so prepoznavni in preverljivi, podprti z izvirnimi verodostojnimi dokazili ter niso in ne bodo financirani iz drugih virov.

Kot upravičeni stroški se priznajo vrednosti stroškov, izkazane na verodostojni računski listini, vendar brez obračunanega davka na dodano vrednost (DDV). Upošteva se neto vrednost, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost (Uradni list RS, št. [13/11](http://www.uradni-list.si/1/objava.jsp?sop=2011-01-0554) – uradno prečiščeno besedilo, [18/11](http://www.uradni-list.si/1/objava.jsp?sop=2011-01-0765), [78/11](http://www.uradni-list.si/1/objava.jsp?sop=2011-01-3294), [38/12](http://www.uradni-list.si/1/objava.jsp?sop=2012-01-1628), [83/12](http://www.uradni-list.si/1/objava.jsp?sop=2012-01-3288), [86/14](http://www.uradni-list.si/1/objava.jsp?sop=2014-01-3486) in [90/15](http://www.uradni-list.si/1/objava.jsp?sop=2015-01-3505)).

Med upravičene stroške sodijo stroški, ki so neposredno povezani z izvedbo kulturnega projekta, in sicer:

* avtorski honorarji,
* stroški tiska,
* stroški organizacije projekta,
* stroški promocije projekta.

Med upravičene stroške sodijo tudi stroški izvajalca, nastali na osnovi Tarife za izvajanje storitev Javne agencije za knjigo RS (Uradni list RS, št. 4/2013 in št. 50/2014).

Med upravičene stroške **ne sodi** nakup osnovne opreme.

1. **Pogoji za sodelovanje na javnem razpisu JR1–RSK OŠ in SŠ–2018**

Prijavitelji na javnem razpisu JR1–RSK OŠ in SŠ–2018 morajo izpolnjevati naslednje pogoje:

* da so registrirani za opravljanje založniške dejavnosti na področju Republike Slovenije in/ali v zamejstvu;
* da bodo v okviru kulturnega projekta zagotovili izid knjig v predvideni nakladi 20.000–22.000 izvodov. Točna naklada bo določena v pogodbi z JAK;
* da bodo kot izbrani prijavitelj kulturnega projekta v okviru odobrenih sredstev namenili avtorju/avtorjem (avtor/ji besedila in morebitni ilustrator/ji) avtorski honorar v skupni višini najmanj 6.000 EUR;
* da za isti kulturni projekt na javni razpis JR1–RSK OŠ in SŠ–2018 poda vlogo le en prijavitelj;
* da ima prijavitelj poravnane pogodbene obveznosti do JAK;
* da so v razpisnem roku zaključili prijavo v spletni aplikaciji in jo pravočasno v tiskani obliki oddali na JAK;
* da zagotavljajo dostopnost kulturnega projekta javnosti;
* da dovoljujejo objavo osebnih podatkov za objavo rezultatov razpisa na spletni strani Javne agencije za knjigo RS skladno z Zakonom o dostopu do informacij javnega značaja in Zakonom o varstvu osebnih podatkov;
* da kandidirajo s posamično knjigo – z izvirnim slovenskim leposlovnim, humanističnim ali poljudnoznanstvenim delom, primernim za ciljno skupino, katerega pisec je živeči slovenski avtor in je prvič izšlo v obdobju 2013–2018[[1]](#footnote-1);
* da pri prijavi na razpis upoštevajo opredelitev predmeta in ciljev razpisa;
* da bo prijavitelj izbranega kulturnega projekta zagotovil najmanj pet (5) nastopov posameznega avtorja/avtorjev izbrane knjige za promocijske namene projekta RSK OŠ oz. RSK SŠ v šolskem letu 2018/19 med ciljno publiko v dogovoru z JAK;
* da bo prijavitelj v primeru izbora knjigo natisnil in dostavil JAK v skladu z navodili, najkasneje do 21. avgusta 2018;
* da bo prijavitelj v primeru izbora zagotovil tudi izdelavo in prost dostop izbrane knjige v epub formatu;
* da bo prijavitelj izbranega kulturnega projekta ob izbrani knjigi zagotovil tudi promocijsko gradivo za projekt RSK OŠ oz. RSK SŠ (predstavitveni film v predvideni dolžini največ 10 minut; najkasneje do 3. septembra 2018; plakate naslovnice – skupaj z dobavo knjig; 200 izvodov, v barvni tehniki, format najmanj 48 x 68 cm);
* da posamezni prijavitelj prijavi **največ pet (5)** kulturnih projektov oz. knjižnih del.

Prijavitelj poda izjavo o izpolnjevanju pogojev v predpisanem prijavnem obrazcu. Če JAK naknadno zahteva izvirnike potrdil o izpolnjevanju razpisnih pogojev po posameznih alinejah, jih mora prijavitelj dostaviti v zahtevanem roku.

1. **Kriteriji za ocenjevanje**

|  |  |  |
| --- | --- | --- |
|  | **Kriteriji RSK OŠ** | **Točke** |
| **1.** | Kakovost besedila na področju izvirnih slovenskih leposlovnih knjižnih del za mladino ter humanističnih in poljudnoznanstvenih knjig za mladino; reference avtorja/avtorjev | 13 |
| **2.** | Reference založbe in urednika s področja izvirnih slovenskih leposlovnih knjižnih del za mladino ter humanističnih in poljudnoznanstvenih knjig za mladino | 5 |
| **3.**  | Jezikovna odličnost – bogat jezikovni izraz in lektorska neoporečnost | 5 |
| **4.** | Primernost predlaganega knjižnega dela ciljni skupin (OŠ) | 10 |
| **5.** | Načrt dodatne promocije knjige in avtorja/avtorjev v okviru projekta RSK v šolskem letu 2018/2019 | 5 |
| **6.** | Vključevanje prednostnih tem razpisa (Cankarjevo leto, obletnica konca prve svetovne vojne, Evropsko leto kulturne dediščine)  | 2 |
|  | **Največje možno število točk** | **40** |

|  |  |  |
| --- | --- | --- |
|  | **Kriteriji RSK SŠ** | **Točke** |
| **1.** | Kakovost besedila na področju izvirnih slovenskih leposlovnih knjižnih del ter humanističnih in poljudnoznanstvenih knjig za mladino; reference avtorja/avtorjev | 13 |
| **2.** | Reference založbe in urednika s področja izvirnih slovenskih leposlovnih knjižnih del ter humanističnih in poljudnoznanstvenih knjig za mladino | 5 |
| **3.**  | Jezikovna odličnost – bogat jezikovni izraz in lektorska neoporečnost | 5 |
| **4.** | Primernost predlaganega knjižnega dela ciljni skupini (SŠ) | 10 |
| **5.** | Načrt dodatne promocije knjige in avtorja/avtorjev v okviru projekta RSK v šolskem letu 2018/2019 | 5 |
| **6.** | Vključevanje prednostnih tem razpisa (Cankarjevo leto, obletnica konca prve svetovne vojne, Evropsko leto kulturne dediščine) | 2 |
|  | **Največje možno število točk** | **40** |

1. **Uporaba kriterijev in povzetek načina ocenjevanja**

Strokovna komisija JAK za literarne prireditve in razvijanje bralne kulture bo ocenila prijavljene kulturne projekte po razpisnih kriterijih ter na podlagi strokovne ocene predlagala v izbor in sofinanciranje **en (1) kulturni projekt (knjižno delo) na področju RSK OŠ in en (1) kulturni projekt (knjižno delo) na področju RSK SŠ.**

Kriteriji javnega razpisa JR1–RSK OŠ in SŠ–2018 so ovrednoteni s točkami. Na javnem razpisu JR1–RSK OŠ in SŠ–2018 bo izbran posamezni kulturni projekt (knjižno delo) prijavitelja, ki bo v postopku izbire ocenjen najvišje na posameznem področju – RSK OŠ in RSK SŠ. Najvišje število prejetih točk za posamični kulturni projekt (knjižno delo) je 40 točk.

1. **Razpisni rok in način oddaje vlog**

Prijavitelji morajo vlogo oz. razpisne obrazce izpolniti s prijavo v spletno aplikacijo, ki je objavljena na naslovu [https://jakrs.e-razpisi.si](https://jakrs.e-razpisi.si/), povezava do nje pa tudi na naslovu <http://www.jakrs.si/javni-razpisi-in-pozivi/>, na obeh naslovih so tudi podrobnejša navodila za uporabo aplikacije in izpolnjevanje vloge.

Po končanem izpolnjevanju vloge v spletni aplikaciji morajo prijavitelji **vlogo natisniti in jo lastnoročno podpisati in žigosati.** Natisnjeni vlogi morajo priložiti vsa morebitna listinska ali druga dokazila, ki so zahtevana v besedilu razpisa oz. na obrazcih.

Prijavitelji morajo v celoti **izpolnjeno vlogo oddati v predpisanem roku v elektronski obliki in jo natisnjeno poslati s priporočeno pošto ali oddati osebno vsak delavnik med 10. in 12. uro na naslov: Javna agencijo za knjigo RS, Metelkova 2b, 1000 Ljubljana**. Prijava je vložena pravočasno, če jo JAK prejme v elektronski in natisnjeni obliki, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje poštne pošiljke.

Vlogo je potrebno oddati **v zaprti kuverti in na sprednji strani kuverte nalepiti obrazec s črtno kodo, ki ga ob tiskanju vloge določi spletna aplikacija**.

**Prijavitelj, ki na razpis prijavlja več kulturnih projektov (knjižni del), mora izpolniti prijavo za vsak posamični kulturni projekt (knjižno delo) posebej in ga poslati v svoji, ločeni kuverti ter za vsak kulturni projekt (knjižno delo) posebej izpolniti ustrezen obrazec v spletni aplikaciji.**

**Rok** za zbiranje vlog prične teči na dan objave javnega razpisa JR1–RSK OŠ in SŠ–2018 v Uradnem listu RS **2. 3. 2018** inna spletni strani JAK<https://jakrs.e-razpisi.si> ter **traja do** izteka zadnjega dne roka za oddajo vlog, ki je **5. 4. 2018.**

Vsi zahtevani originalni prijavni obrazci morajo biti izpolnjeni v celoti, datirani, žigosani in podpisani s strani odgovorne osebe prijavitelja oziroma izpolnjeni skladno z zahtevami.

1. **Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje direktorica JAK.

Vloge, ki vsebinsko ne sodijo na razpisno področje in jih strokovna komisija ne more oceniti po kriterijih, navedenih v razpisnem besedilu, se zavržejo kot neupravičene.

Vloge, ki ne bodo izpolnjene v celoti v elektronski obliki in na originalnih, datiranih, žigosanih in podpisanih prijavnih obrazcih oz. ne bodo izpolnjene v skladu z zahtevami dokumentacije javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva JAK, dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozno se bo štela vloga v tiskani in elektronski obliki, ki ne bo oddana do vključno 5. 4. 2018. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih razpisnih pogojev, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju razpisnih pogojev in po že izdani odločbi o izboru kulturnega programa spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju razpisnih pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

V primeru, da več prijaviteljev na ta razpis prijavi isti program v celoti ali delu, se vse vloge prijaviteljev teh prijav zavržejo zaradi neizpolnjevanja razpisnih pogojev kot vloge neupravičenih oseb.

Samo v primeru, ko zaradi **tehničnih težav razpisovalca**, ki bi pomenile daljše obdobje nedelovanja spletne aplikacije in prijave ne bi bilo mogoče oddati na predpisan način, lahko vlagatelj svojo vlogo v celoti izpolni na obrazcih, ki bodo v tem primeru objavljeni na spletnih straneh, in jo v fizični obliki preda agenciji na način, opredeljen v razpisni dokumentaciji. Samo v navedenem primeru bodo na tak način oddane vloge pravilne in pravočasne in jih bo JAK upoštevala. O morebitnih tehničnih težavah bodo prijavitelji obveščeni na spletni strani razpisovalca.

JAK prijavne dokumentacije in prilog ne bo vračala prijaviteljem.

**Oddaja vloge pomeni, da se predlagatelj strinja z vsemi pogoji in kriteriji javnega razpisa JR1–RSK OŠ in SŠ–2018.**

Pravočasne in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločil direktorica JAK z odločbo o sofinanciranju posameznega kulturnega projekta.

Odpiranje vlog bo potekalo na JAK, Metelkova 2b, 1000 Ljubljana, in se bo pričelo 9. 4. 2018.

1. **Plačilo tarife ob prijavi na javni razpis**

Prijavitelji so skladno z določbami Tarife o izvajanju storitev Javne agencije za knjigo RS (Uradni list RS, št. 4/13 in 50/14) ob prijavi dolžni priložiti k vlogi potrdilo o plačilu tarife v višini 25 EUR. Če potrdilo ne bo priloženo, bo prijavitelj pozvan k dopolnitvi. Če po preteku roka za dopolnitev JAK ne bo prejela ustreznega potrdila, bo vloga zavržena kot nepopolna.

1. **Dokumentacija javnega razpisa**

Dokumentacija javnega razpisaJR1–RSK OŠ in SŠ–2018 obsega:

– besedilo javnega razpisa,

– prijavni obrazec OBR–RSK OŠ in SŠ 2018 v spletni aplikaciji.

Dokumentacija javnega razpisa je na voljo na spletnem naslovu <https://jakrs.e-razpisi.si>, besedilo razpisa pa tudi na spletni strani JAK <http://www.jakrs.si/javni-razpisi-in-pozivi/>.

Prijavitelji morajo predložiti v celoti izpolnjeno naslednjo dokumentacijo razpisa JR1–RSK OŠ in SŠ–2018 **natisnjen prijavni obrazec spletne aplikacije OBR –RSK OŠ in SŠ 2018 z obveznimi prilogami:**

* dva (2) izvoda natisnjene knjige;
* dokazilo o plačilu tarife.
1. **Dodatne informacije**

Dodatne informacije so na voljo na spletni strani JAK [www.jakrs.si](http://www.jakrs.si), na elektronskem naslovu gp.jakrs@jakrs.si oz. pri strokovni svetovalki JAK vsak delavnik med 10. in 12. uro:

Tjaša Urankar, tel: 01 369 58 25, tjasa.urankar@jakrs.si.

Renata Zamida

Direktorica Javne agencije za knjigo RS

1. Za leto 2018 velja, da mora biti knjiga izdana najkasneje do poteka roka prijave na razpis JR1–RSK OŠ in SŠ–2018, t. j. do 5. 4. 2018. [↑](#footnote-ref-1)